Пилешки сърца в масло ♥ chicken hearts in butter
### Днес ще ви представя моята версия за пилешки сърца в масло - много вкусни и много любими у дома. Могат да се хапват като топло предястие или основно в зависимост от предпочитанията, а ако ги сварите и по-рано , времето за приготвяне на вечеря е минимално. Точно каквото трябва да бъде в делнични дни.


### 


### Рецепта на око:


### Първо сварете **500-600-700 г пилешки сърца** в подсолена вода за час. (Тази стъпка може да се предприеме в което и да е свободно време от денонощитето :) )


### В някакъв свободен момент разрежете на половина **1 глава чесън** (както си е с люспите), напръскайте леко със зехтин и запечете на грил или във фурна.


### В подходящ тиган загрейте малка **бучка масло** и прясно смлян **черен пипер** (на вкус). Добавете сварените и отцедени сърца, осолете и запържете до златисто за 3-4-5 минути на висока температура.


### За финал, добавете **пушен червен пипер**, разбъркайте веднъж и дръпнете от котлона.


### Поднесете със запечения чесън и **магданоз**.


### Убийствена комбинация, особено с червено винце :)

